ప్రపంచవ్యాప్తంగా ఆన్ లైన్ అమ్మకాలలో అగ్రగామి ఈ-కామర్స్ పోర్టల్ గా వెలుగొందుతున్న అమెజాన్ ను భారత్ లో నిషేధించాలని భారత వ్యాపార సంఘాల సమాఖ్య (సీఏఐటీ) డిమాండ్ చేస్తోంది. దేశంలోని చిరు వ్యాపారులను, చిన్న సంస్థలను అమెజాన్ చిదిమేస్తోందని సీఏఐటీ ఆరోపించింది. ఇష్టంవచ్చిన రీతిలో ధరలు, భారీ రాయితీలు ప్రకటిస్తూ, నియంత్రిత సరఫరాలకు పాల్పడుతోందని అసంతృప్తి వ్యక్తం చేసింది.
దీనిపై సీఏఐటీ ప్రధాన కార్యదర్శి ప్రవీణ్ ఖండేల్వాల్ స్పందిస్తూ... భారీ నిధులు కలిగివున్న అమెజాన్, ఫ్లిప్ కార్ట్ వంటి సంస్థల విధానాలపై దర్యాప్తు చేపట్టాలని కోరారు. ఈ రెండు ఈ-కామర్స్ సంస్థలు ఫెమా (విదేశీ మారకద్రవ్య నిర్వహణ చట్టం)లోని లొసుగులను ఆసరాగా చేసుకుని వ్యాపార రంగంలో పోటీని అణగదొక్కుతున్నాయని ఖండేల్వాల్ ఆరోపించారు.
prapanchavyaaptamgaa aan line ammakaalalo agragami ee-comers portal gaa velugondutunna amezan nu bharat loo nishedhinchaalani bhaarata vyapara sanghaala samakhya (cait) demand chestondi. desamloni chiru vyaapaarulanu, chinna samsthalanu amezan chidimestondani cait aaropinchindi. ishtamvachchina reetilo dharalu, bhari raayiteelu prakatistuu, niyantrita sarafaraalaku paalpadutondani asantrupti vyaktam chesindi.
deenipai cait pradhaana kaaryadarsi praveen khandelwal spandistuu... bhari nidhulu kaligivunna amezan, flip cart vanti samsthala vidhaanaalapai daryaaptu chepattalani koraru. ee rendu ee-comers samsthalu fema (videshee marakadravya nirvahana chattam)loni losugulanu aasaraagaa chesukuni vyapara rangamlo poteeni anagadokkutunnaayani khandelwal aaropinchaaru.